
26-TA-418: Likumprojekts (Grozījumi)
Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā
TA saskaņojamie dokumenti
Likumprojekts (grozījumi) 1.0
Anotācija (ex-ante) 5.0
MK sēdes protokollēmuma projekts 1.0
Atzinuma sniedzējs
Valsts kanceleja
Atzinums iesniegts
31.07.2026.
Atzinuma sniegšanas termiņš
31.07.2026.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums
Ņemot vērā, ka ar likuma grozījumiem tiek definētas jaunas likuma mērķa grupas (apdrošināšanas noregulējuma iestādes un apdrošināšanas uzraudzības iestādes) lūdzam atbilstoši aizpildīt anotācijas 2.1. sadaļu, tostarp raksturojot likumprojekta normu ietekmi uz šīm mērķa grupām.
Piedāvātā redakcija
-
	Dace Jansone (VK)

	2.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Iebildums
Lūdzam pilnveidot anotācijas 7. sadaļu, izvērtējot projekta izpildes ietekmi uz institūcijām un pilnvērtīgi aizpildot anotācijas 7.4. apakšpunktu, tai skaitā raksturojot projektā paredzēto jauno funkciju, uzdevumu un pienākumu ietekmi uz projekta izpildē iesaistītajām institūcijām.
Vienlaikus lūdzam precizēt anotācijas 7.2. sadaļā sniegto pamatojumu par administratīvā sloga monetāro novērtējumu, identificējot projektā ietvertās institūcijām noteiktās informācijas sniegšanas prasības, norādot projekta normas, no kurām tās izriet, un izvērtējot to monetāra novērtējuma iespējas. Pašlaik administratīvo izmaksu monetāra novērtējuma neveikšana tiek pamatota ar regulējuma grupu (apdrošināšanas noregulējuma iestādes un apdrošināšanas uzraudzības iestādes) raksturojošiem apstākļiem, nevis ar projekta radīto ietekmi uz Latvijas Bankas darbību un administratīvajām izmaksām.
Piedāvātā redakcija
-
	Dace Jansone (VK)



